Ehdotus neuvoston päätös Euroopan yhteisön ja Egyptin arabitasavallan välisen yhteisymmärryspöytäkirjan muodossa tehdyn ja 12 päivänä marraskuuta 2001 parafoidun tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta /* KOM/2001/0785 lopull. - ACC 2001/0302 */





Ehdotus NEUVOSTON PÄÄTÖS Euroopan yhteisön ja Egyptin arabitasavallan välisen yhteisymmärryspöytäkirjan muodossa tehdyn ja 12 päivänä marraskuuta 2001 parafoidun tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta (komission esittämä) PERUSTELUT 1. Komissio on neuvoston 29. lokakuuta 2001 antamien neuvotteluohjeiden mukaisesti neuvotellut tekstiilituotteiden kaupasta tehdyn yhteisymmärryspöytäkirjan uusimisesta Egyptin arabitasavallan kanssa. 2. Näiden neuvottelujen tuloksena komissio ja Egyptin arabitasavalta parafoivat tekstiilituotteiden kauppaa koskevan yhteisymmärryspöytäkirjan 12. marraskuuta 2001. 3. Odotettaessa asiaa koskevien menettelyjen päättämistä komissio ehdottaa, että yhteisymmärryspöytäkirjaa sovelletaan väliaikaisesti 1. tammikuuta 2002 alkaen vastavuoroisuusperiaatetta noudattaen. 4. Neuvostoa pyydetään hyväksymään tämä ehdotus neuvoston päätökseksi Euroopan yhteisön ja Egyptin arabitasavallan tekstiilituotteiden kaupasta tehdyn yhteisymmärryspöytäkirjan allekirjoittamisesta Euroopan yhteisön puolesta ja sopimuksen väliaikaisen soveltamisen sallimisesta odotettaessa kyseisen sopimuksen virallista tekemistä. 2001/0302 (ACC) Ehdotus NEUVOSTON PÄÄTÖS Euroopan yhteisön ja Egyptin arabitasavallan välisen yhteisymmärryspöytäkirjan muodossa tehdyn ja 12 päivänä marraskuuta 2001 parafoidun tekstiilituotteiden kauppaa koskevan sopimuksen allekirjoittamisesta ja väliaikaisesta soveltamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on neuvotellut Euroopan yhteisön puolesta tekstiilituotteiden kauppaa koskevan yhteisymmärryspöytäkirjan Egyptin arabitasavallan kanssa. (2) Yhteisymmärryspöytäkirja parafoitiin 12 päivänä marraskuuta 2001. (3) Edellyttäen, että yhteisymmärryspöytäkirja mahdollisesti tehdään myöhemmin, se olisi allekirjoitettava Euroopan yhteisön puolesta. (4) Yhteisymmärryspöytäkirjaa olisi sovellettava väliaikaisesti 1 päivästä tammikuuta 2002 alkaen vastavuoroisuusperiaatetta noudattaen, kunnes sen virallisen tekemisen edellyttämät asiaan kuuluvat menettelyt saadaan päätökseen, ON PÄÄTTÄNYT SEURAAVAA: 1 artikla Edellyttäen, että tekstiilituotteiden kauppaa Egyptin arabitasavallan kanssa koskeva yhteisymmärryspöytäkirja mahdollisesti tehdään myöhemmin, neuvoston puheenjohtaja valtuutetaan nimeämään henkilöt, joilla on valtuudet allekirjoittaa kyseinen yhteisymmärryspöytäkirja yhteisön puolesta. 2 artikla Edellä 1 artiklassa tarkoitettua yhteisymmärryspöytäkirjaa sovelletaan väliaikaisesti 1 päivästä tammikuuta 2002 alkaen vastavuoroisuuden periaatetta noudattaen, kunnes sen tekemiseen tarvittavat menettelyt on saatu päätökseen. Yhteisymmärryspöytäkirjan teksti on tämän päätöksen liitteenä. Tehty Brysselissä Neuvoston puolesta Puheenjohtaja LIITE EUROOPAN YHTEISÖN JA EGYPTIN ARABITASAVALLAN VÄLINEN TEKSTIILITUOTTEIDEN KAUPPAA KOSKEVA YHTEISYMMÄRRYSPÖYTÄKIRJA YHTEISYMMÄRRYSPÖYTÄKIRJA Euroopan yhteisö (jäljempänä 'yhteisö') ja Egyptin arabitasavalta ovat 12 päivänä marraskuuta 2001 sopineet, että voimassa oleva tekstiilituotteiden kauppaa koskeva Genevessä 26 päivänä marraskuuta 1993 yhteisymmärryspöytäkirjan muodossa tehty ja parafoitu hallinnollisen yhteistyön järjestelmä, sellaisena kuin se on viimeksi muutettuna 13 päivänä lokakuuta 1995 parafoidulla kirjeenvaihdolla sekä 6 päivänä marraskuuta 1997 ja 9 päivänä joulukuuta 1999 tehdyillä yhteisymmärryspöytäkirjoilla, on tarpeen uudistaa kahdeksi vuodeksi. Kumpikin sopimuspuoli vahvistaa valmiutensa etsiä hyväksyttäviä ratkaisuja kaikkiin mahdollisesti syntyviin ongelmiin ja tästä syystä välttää ottamasta käyttöön toimenpiteitä, jotka saattaisivat vahingoittaa kummankin sopimuspuolen etuja. Tässä yhteistyön hengessä kumpikin sopimuspuoli on yhtä mieltä siitä, että yhteisön ja Egyptin arabitasavallan välinen tekstiilituotteiden kauppa perustuu seuraaviin määräyksiin: 1. Yhteisö sitoutuu olemaan soveltamatta yhteisön ja Egyptin arabitasavallan yhteistyösopimuksen 34 artiklassa määrättyjä suojatoimenpiteitä niin kauan kuin liitteessä I lueteltujen tuotteiden tuonti ei ylitä kyseisessä liitteessä mainittuja määrällisiä rajoituksia. 2. Keskusteluissa sovittu ja liitteessä II esitetty hallinnollisen yhteistyön järjestelmä koskee tämän yhteisymmärryspöytäkirjan piiriin kuuluvia tuotteita. 3. Yhteisö sitoutuu olemaan lukematta sovittuihin määrällisiin rajoituksiin sisäiseen jalostukseen tai jälleenvientiin tarkoitettua tuontia. 4. Egyptin viranomaiset sitoutuvat järjestämään liitteessä I lueteltujen tuotteiden viennin siten, että liitteessä sovittuja rajoituksia ei ylitetä. 5. Sopimuspuolet ovat yhteistyössä estääkseen sellaiset yllättävät ja vahingolliset muutokset perinteisissä kauppavirroissa, jotka aiheuttaisivat yhteisöön tapahtuvan suoran tuonnin alueellista keskittymistä. 6. Egypti pyrkii siihen, että se ei evää tietyiltä yhteisön alueilta, joiden osuus yhteisön tuontikiintiöistä on perinteisesti ollut verrattain pieni, tuontia, jota käytetään niiden jalostusteollisuuden tuotannontekijänä. 7. Egyptin viranomaiset voivat viennin hallinnoinnissa käyttää liitteessä III esitettyjä joustomääräyksiä. 8. Sopimuspuolet tekevät täysimääräisesti yhteistyötä estääkseen tämän yhteisymmärryspöytäkirjan määräysten kiertämisen, tutkiakseen kiertämistapaukset ja ryhtyäkseen niiden johdosta asianmukaisiin hallinnollisiin ja/tai oikeudellisiin toimenpiteisiin. 9. Jommankumman sopimuspuolen pyynnöstä voidaan käydä neuvotteluja tämän yhteisymmärryspöytäkirjan soveltamisalalla esiintyvien erityisten ongelmien tutkimiseksi. Tällaiset neuvottelut on käytävä viimeistään kymmenen työpäivän kuluessa kumman tahansa sopimuspuolen pyydettyä niitä. Tämä järjestelmä tulee voimaan 1 päivänä tammikuuta 2002 ja on voimassa 31 päivään joulukuuta 2003. Allekirjoitettu ........................................... ...... päivänä .................... Euroopan yhteisön puolesta Egyptin arabitasavallan puolesta LIITE I >TAULUKON PAIKKA> LIITE II HALLINNOLLINEN YHTEISTYÖ Yhteisö ja Egyptin arabitasavalta soveltavat tekstiilituotteiden kaupassaan seuraavaa hallinnollisen yhteistyön järjestelmää: 1. Egyptin viranomaiset (Cotton Textile Consolidation Fund) antavat vientiasiakirjan kutakin yhteisymmärryspöytäkirjan liitteessä I lueteltujen tuotteiden lähetystä varten. Vientiasiakirjan on oltava liitteessä IV esitetyn mallin mukainen. a) Tuotteille, joiden määrällisistä rajoituksista on sovittu ja jotka on tarkoitus laskea vapaaseen liikkeeseen yhteisössä, annetaan vientilisenssit enintään sovittuihin yhteisön määrällisiin rajoituksiin asti. Kussakin lisenssissä on erityisesti todistettava, että kyseinen määrä on luettu kyseisen tuoteluokan määrälliseen rajoitukseen. Sellaisille tuotteille, joille ei ole sovittu mitään määrällistä rajoitusta, annetaan vientilisenssit rajoituksetta, mutta määristä, joille annetaan vientilisenssi, pidetään kirjaa. Jos vientiasiakirjoja peruutetaan, Egyptin viranomaisten on ilmoitettava siitä välittömästi Euroopan yhteisöjen komissiolle ja annettava kaikki tarpeelliset tiedot, jotta kyseisen määrän lukeminen asianomaiseen määrälliseen rajoitukseen voitaisiin estää. b) Todellinen lähetyspäivä määrää kiintiövuoden, jonka kiintiöön tavarat on luettava. Tältä osin pidetään todisteena konossementin tai lentorahtikirjan taikka minkä tahansa muun vastaavan asiakirjan päivämäärää. 2. Jäsenvaltioiden viranomaiset antavat tuontiasiakirjat tai luvat ilman eri toimenpiteitä viiden työpäivän kuluessa pyynnön vastaanottamisesta edellyttäen, että pyynnön liitteenä on edellä 1 kohdassa tarkoitettu vientiasiakirja. 3. Tämän yhteistoimintajärjestelmän helpottamiseksi: - osapuolet toimittavat toisilleen tilastotietoja todellisesta viennistä ja tuonnista sekä kunkin kalenterivuoden aikana annetuista tuonti- ja vientiasiakirjoista, - lisäksi osapuolet antavat toisilleen kumulatiivisia tilastotietoja neljännesvuosittain. Ne toimitetaan toiselle osapuolelle ennen kutakin vuosineljännestä seuraavan kolmannen kuukauden päättymistä. 4. Liitteessä I tarkoitettujen tuotteiden luokittelu perustuu yhteisön tariffi- ja tilastonimikkeistöön (jäljempänä 'yhdistetty nimikkeistö' tai lyhennettynä 'CN') ja siihen mahdollisesti tehtyihin muutoksiin. Millään tavaroiden luokittelua tai yhdistetyn nimikkeistön (CN) muuttamista koskevalla päätöksellä, joka koskee kyseistä luokkaa, ei saa olla sovittuja määrällisiä rajoituksia alentavaa vaikutusta. LIITE III JOUSTOT Seuraavia joustoja sovelletaan: 1. Egyptin viranomaiset voivat siirtää edellisen vuoden käyttämättömistä määristä seuraavalle vuodelle määrän, joka on enintään 10 prosenttia kuluvan vuoden rajoituksista. 2. Seuraavalle vuodelle sovituista määrällisistä rajoituksista voidaan käyttää ennakolta määrä, joka on enintään 10 prosenttia kuluvan vuoden rajoituksista. 3. Luokkien 1 ja 2 väliset siirrot ovat sallittuja enintään 7,5 prosenttiin asti siitä määrästä, joka on alunperin sovittu sen luokan osalta, johon siirto tehdään. LIITE IV Liitteen II 1 kohdassa tarkoitetun vientilisenssin malli >TAULUKON PAIKKA> (1) Ilmoitettava nettopaino (kg) ja myös määrä tuoteluokassa kuvattuina yksikköinä, jos muu kuin nettopaino - Indiquer le poids net en kilogrammes ainsi que la quantité dans l'unité prévue pour la catégorie si cette unité n'est pas le poids net. (2) Myyntisopimuksen valuuttana - Dans la monnaie du contrat de vente. YHTEISESTI HYVÄKSYTTY PÖYTÄKIRJAMERKINTÄ Egyptin arabitasavalta ilmoittaa niiden määrien hallinnon osalta, jotka alittaviin määriin yhteisö sitoutuu olemaan soveltamatta yhteistyösopimuksen 34 artiklassa määrättyjä suojatoimia, aikovansa toteuttaa tarpeelliset toimenpiteet varmistaakseen, että liitteessä 1 lueteltujen tuotteiden vienti Egyptistä ei ylitä yhteisön sovittuja rajoituksia sellaisina kuin niistä on määrätty yhteisymmärryspöytäkirjan joustomääräysten mukaisesti. Egyptin hallitus kiinnittää myös huomiota yhteisön toivomukseen palauttaa tavanomainen kauppajärjestelmä mahdollisimman pian. Tässä yhteydessä se palauttaa mieleen, että järjestelmä, jolla säädellään Egyptistä peräisin olevien puuvillatuotteiden pääsyä yhteisöön, on vapaaseen pääsyyn perustuva järjestelmä ilman määrällisiä rajoituksia tai vaikutukseltaan vastaavia toimenpiteitä. Allekirjoitettu ................................................. päivänä ............................. Euroopan yhteisön puolesta Egyptin arabitasavallan puolesta YHTEISESTI HYVÄKSYTTY PÖYTÄKIRJAMERKINTÄ Jos yhteisö ja Egyptin arabitasavalta tekevät assosiaatiosopimuksen, 12 päivänä marraskuuta 2001 käytyjen neuvottelujen pohjalta syntyneelle tekstiilituotteita koskevalle yhteisymmärryspöytäkirjalle annetaan assosiaatiosopimuksen ja sen liitteenä olevien yhteisten julistusten määräysten mukainen muoto. Allekirjoitettu ................................................. päivänä ............................. Euroopan yhteisön puolesta Egyptin arabitasavallan puolesta